রানীর দেয়া তিনটি জাহাজে চড়ে ভারত অভিযানে বের হলেন কলম্বাস, সাথে অভিজ্ঞ নাবিকবৃন্দ। নাবিকেরা অবশ্য সবাই অখুশি, কারণ তাদের ধারণা আটলান্টিকের পশ্চিম প্রান্তে ভারত নয়, রয়েছে মৃত্যুপুরী। কখনো সখনো পশ্চিম দিকে ভুল করে যেসব নাবিক গিয়েছিল, তাদের বর্ণনা ভয়াবহ। সেখানে সাগর থেকে আচমকা উঠে আসে বিপুলায়তন দৈত্য, গিলে ফেলে আস্ত জাহাজ। কখনো কখনো দেখা যায় দিগন্তের সর্বব্যাপী আগুনের লেলিহান শিখা। কুহক মায়াবী পাখিরা এসে নাবিকদের ভুলিয়ে ভালিয়ে নিয়ে যায় সেই অগ্নিকুন্ডে। সেই থেকে ইউরোপের নাবিকেরা ভুলেও আর পশ্চিমমুখো হয় না।